**ELŐTERJESZTÉS**

**Tiszavasvári Város Önkormányzata Képviselő-testületének**

**2016. június 29-én tartandó ülésére**

Az előterjesztés tárgya: **a** **Tiva-Szolg Nonprofit Kft. felügyelő bizottsági**

**tagjainak megválasztásáról és Alapító Okiratának módosításáról**

A napirend előterjesztője: Dr. Fülöp Erik polgármester

Az előterjesztést készítette: Erdei Kolett köztisztviselő

Az előterjesztés ügyiratszáma: 485/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. sz. melléklet 1.30. pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
| Szabó András | Tiva-Szolg Nonprofit Kft. ügyvezetője | tivaszolgkft@gmail.com |

Egyéb megjegyzés:

…………………………………………………………………………………………………………………………………………………………………………

Tiszavasvári, 2017. június 23.

**Erdei Kolett**

 **témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Erdei Kolett

**E L Ő T E R J E S Z T É S**

 **- a Képviselő-testülethez-**

**Tiva-Szolg Nonprofit Kft. felügyelő bizottság**

 **tagjainak megválasztásáról és Alapító Okiratának módosításáról**

**Tisztelt Képviselő-testület!**

Tájékoztatom Önöket, hogy a Tiva-Szolg Nonprofit Kft. (továbbiakban: Kft.) hatályos alapító okirata szerint a Kft. Felügyelő Bizottság tagjainak mandátuma 2017. május 31-én lejárt, ezért ezekre a tisztségekre a tagok újraválasztása szükséges.

A Ptk. 3:109.§-a szerint a gazdasági társaság legfőbb szervének feladata a társaság alapvető üzleti és személyi kérdéseiben való döntéshozatal, így a felügyelő bizottság tagjainak megválasztása is.

A tagok személyére az alábbi javaslatokat teszem:

1. Girincsi Sándor

2. Pallóné Szurkos Szilvia

3. Sotkó Gyula

Megbízatásuk időtartama a megválasztásuk napjától kezdődő 5 éves időtartamra - 2017. június 30. napjától 2022. június 30. napjáig terjedő időre - szólna.

A személyekkel előzetesen egyeztettem, és mindannyian vállalják az öt éves időtartamra szóló megbízást.

A tagságra javasolt személyek egyike sem kérte, hogy a személyét érintő előterjesztést zárt ülésen tárgyalja a testület, így az nyílt ülésen kerül megtárgyalásra.

Fenti változások miatt a Kft. alapító okiratának módosítása is szükséges, mely a határozat-tervezet mellékletét képezi.

Fentiekben foglaltakra figyelemmel kérem a Testülettől a határozat-tervezet elfogadását.

Tiszavasvári, 2017. június 23.

 **Dr. Fülöp Erik**

 **polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ -TESTÜLETÉNEK**

**.../2017. (…….) Kt. számú**

**h a t á r o z a t a**

**Tiva-Szolg Nonprofit Kft. Felügyelő Bizottság**

**tagjainak megválasztása és Alapító Okiratának módosítása**

**mely a Tiva-Szolg Nonprofit Kft. ../2017. (…...) számú alapítói határozatának minősül**

Tiszavasvári Város Önkormányzata Képviselő-testülete a Polgári Törvénykönyvről szóló 2013. évi V. tv. 3:109 § (4) bekezdésében biztosított hatáskörében eljárva az alábbi határozatot hozza, mint a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság egyedüli tagja, alapítói jogok gyakorlója:

1.) Felügyelő Bizottságába

* Girincsi Sándor (szül………….. an.: …………) 4440 Tiszavasvári, ………… szám alatti lakost
* Pallóné Szurkos Szilvia (szül: ………... an: …………) 4440 Tiszavasvári, ………….. szám alatti lakost
* Sotkó Gyula (szül………….. an.: …………) 4440 Tiszavasvári, ………… szám alatti lakost

választja meg 2017. június 30. napjától 2022. június 30. napjáig terjedő időre.

2.) Elfogadja Tiva-Szolg Nonprofit Kft. alapító okiratának módosítását a határozat melléklete szerinti tartalommal.

3.) Felkéri a polgármestert, hogy a Képviselő-testület döntéséről írásban értesítse a Tiva-Szolg Nonprofit Kft. ügyvezetőjét.

4.) Felhatalmazza a polgármestert a Tiszavasvári Város Közétkeztetési Nonprofit Kft alapító okirat módosításának aláírására.

5.) A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő**: azonnal **Felelős**: Dr. Fülöp Erik polgármester

…/2017. (VI.29.) Kt.sz. határozat melléklete

**ALAPÍTÓ OKIRAT MÓDOSÍTÁS**

A Tiszavasvári Településszolgáltatási és Vagyonkezelő Nonprofit Korlátolt Felelősségű Társaság 4440 Tiszavasvári, Ady E. u. 8. sz. gazdasági társaság tagja a társaság 1995. július 10-én kelt, 1996. március 12-én, 1996. november 1-jén, 1998. március 24-én, 1998. december 30-án, 1999. november 24-én, 2000. január 27-én, 2000. május 2-án, 2003. január 9-én, 2003. április 11-én, 2003. április 30-án, 2003. szeptember 1-jén, 2007. május 30-án, 2008. április 7-én, 2008. július 17-én, 2009. május 21-én, 2009. július 14-én, 2011. augusztus 2-án, 2011. november 29-én, 2012. május 24-én, 2012. december 12-én, 2015. június 25-én, 2015. december 17-én, 2016. december 22-én, 2017. január 26-án, 2017. május 25-én módosított alapító okiratát az alábbiak szerint módosítja.

**1./ Az alapító okirat VI.4. pontja az alábbiak szerint módosul:**

**4/ A Felügyelő Bizottság:**

A társaságnál 3 tagból álló nem ügydöntő Felügyelő Bizottság működik. A Felügyelő Bizottság tagjait az alapító jogosult megválasztani határozott időre, de legfeljebb öt évre. A Felügyelő Bizottsági tagok újraválaszthatók és bármikor visszahívhatók.

A Felügyelő Bizottság Elnöke köteles jeleznie az alapítónak, ha a tagok száma a 3 fő alá csökken.

A Felügyelő Bizottság testületként jár el, tagjai sorából elnököt választ. A Felügyelő Bizottság határozatképességéhez mindhárom tag jelenléte szükséges, Határozatait szavazással állapítja meg, egyszerű szótöbbséggel.

A Felügyelő Bizottság tagjai személyesen kötelesek eljárni, képviseletnek nincs helye. A Felügyelő Bizottság tagját e minőségben a gazdasági társaság tagjai, illetve munkáltatója nem utasíthatja. A Felügyelő Bizottság ügyrendjét maga állapítja meg, melyet az alapító hagy jóvá.

A Felügyelő Bizottság ülésének összehívását - az ok és a cél megjelölésével - a Felügyelő Bizottság bármely tagja írásban kérheti az elnöktől, aki a kérelem kézhezvételétől számított 8 napon belül köteles intézkedni a Felügyelő Bizottság ülésének 30 napon belüli időpontra történő összehívásáról. Ha az elnök a kérelemnek nem tesz eleget a tag maga jogosult az ülés összehívására.

A számviteli törvény szerinti beszámoló illetve a közhasznú szervezetekre vonatkozó jogszabályban meghatározott éves beszámoló jóváhagyása csak akkor történhet meg, ha a felügyelő bizottság a beszámolóval kapcsolatban álláspontját kialakította.

A felügyelő bizottság ellenőrzi a közhasznú szervezet működését és gazdálkodását. Ennek során a vezető tisztségviselőktől jelentést, a szervezet munkavállalóitól pedig tájékoztatást vagy felvilágosítást kérhet, továbbá a közhasznú szervezet könyveibe és irataiba betekinthet, azokat megvizsgálhatja.

A felügyelő bizottság tagja a közhasznú szervezet vezető szervének ülésén tanácskozási joggal részt vehet, illetve részt vesz.

A felügyelő bizottság a képviselő-testületet vagy az ügyvezetőt köteles tájékoztatni, és a képviselő-testület összehívását kezdeményezni, ha arról szerez tudomást, hogy

a) a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult képviselő-testület döntését teszi szükségessé;

b)a vezető tisztségviselők felelősségét megalapozó tény merült fel.

A képviselő-testületet, mint döntést hozó szervet a felügyelő bizottság indítványára - annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén a döntéshozó szerv összehívására a felügyelő szerv is jogosult.

Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a felügyelő szerv köteles haladéktalanul értesíteni a törvényességi ellenőrzést ellátó szervet.

A Felügyelő Bizottság tagjai:

Sotkó Gyula (sz.: ………….., . …………….., an.: …………….) ……………………………… sz. alatti lakos, akinek megbízatása **2017. június 29. naptól 2022. május 31.** napjáig tart.

Pallóné Szurkos Szilva (lkn:…………….., sz:………………………, an:…………………………..)………………………………. alatti lakos akinek megbízatása **2017. június 29. naptól 2022. május 31.** napjáig tart.

Girincsi Sándor (sz.:…………………, ………………………., an.:…………………….) ………………………………………… sz. alatti lakos akinek megbízatása **2017. június 29. naptól 2022. május 31.** napjáig tart.

**Tiszavasvári Város Önkormányzata Képviselő-testülete ………/2017. (VI.29.) Kt. sz. határozatával (amely a ……./2017. (VI.29.) számú alapítói határozatnak minősül) 2017. június 29-én módosította a TIVA-Szolg Nonprofit Kft. alapító okiratát.**

Tiszavasvári, 2017. június 29.

----------------------------------------------------------

Tiszavasvári Város Önkormányzata

Dr. Fülöp Erik polgármester

**Ellenjegyzem:**

Nyíregyháza, 2017. június 29.

--------------------------------------

Dr. Vaskó László

ügyvéd